राममंदिर निर्माण को लेकर भाजपा के वादे के संबंध में पूछे गये सवाल के जवाब में उन्होने कहा कि वास्तव में भाजपा का उद्देश्य सनातन धर्म का उत्कर्ष नही है। उसका उद्देश सनातन धर्मावलम्बियों का समर्थन लेकर सत्तारूढ़ होना है। भाजपा आरएसएस से संबद्ध है। आर एस एस के बहुत अच्छे सरसंघचालक हुए हैं माधव सदाशिवराव गोलवरकर। गोलवरकर ने कहा था कि हिंदुओं की सबसे बड़ी कमजोरी है कि अपने महापुरूषों को ईश्वर की श्रेणी में ढकेल देते हैं। उन्होंने पहले लोकमान्य तिलक का उदाहरण दिया था और फिर राम का उदाहरण देते हुए कहा था कि रावण द्वारा सीताहरण के बाद राम उसी प्रकार से विलाप कर रोये थे जैसे मनुष्य करते है। इस प्रकार उन्होंने यह सिद्ध कर दिया था कि राम भी मनुष्य थे। उन्होनें कहा कि जो राम को मनुष्य मानता है वह उनका मंदिर क्यों बनवाएगा।